На основу члана 43. став 1. тачка 12. Закона о смањењу ризика од катастрофа и управљању ванредним ситуацијама („Службени гласник РС“, бр.87/18) члана 32. став 1. тачка 6. Закона о локалној самоуправи („Сл. гласник РС“, бр. 129/07, 83/14 – др. закон и 101/16 – др.закон и 47/18) и на основу члана 41. Статута општине Димитровград („Сл. лист општине Димитровград“, бр.6/19), Скупштина општине Димитровград, на седници одржаној ­­­­\_\_\_\_\_\_\_\_\_\_\_\_\_\_\_2023.године, усвојила

**И З В Е Ш Т А Ј**

**о раду штаба за ванредне ситуације за 2022.годину**

На основу одржаних редовних, ванредних и телефонских седница општински Штаб за ванредне ситуације у 2022. години реализовао је одређене активности и то:

1. Усвојен предлог оперативног Плана одбране од поплава на територији општине Димитровград за воде другог реда за 2022.годину и достављен Скупштини општине Димитровград на усвајање.
2. Усвојен Извештај о раду Штаба за ванредне ситуације за 2021.годину.
3. Континуирано праћење стања које се односи на ширење заразне болести COVID-19
4. Формиране јединице цивилне заштите опште намене и специјализоване јединице цивилне заштите за узбуњивање у складу са Одлуком о образовању јединицеа цивилне заштите опште намене и специјализоване јединице цивилне заштите за узбуњивање за територију општине Димитровград.
5. Предузете мере у циљу оспособљавања система за јавно узбуњивање. Након израде акустичке студије којом би се одредиле локације сирена, систем за јавно узбуњивање ће се ставити у функцију.
6. Континуирано праћење стања мигрантске кризе и предузимање потребних мера у сарадњи са станицом граничне полиције у Димитровграду.
7. Утврђена је спремност свих субјеката за предузимање превентивних и оперативних мера у складу са надлежностима за предстојећи зимски период.
8. Усвојен годишњи План рада општинског штаба за 2023.годину

**О б р а з л о ж е њ е**

Правни основ за усвајање овог Извештаја налази се у члану 43. став 1. тачка 12. Закона о смањењу ризика од катастрофа и управљању ванредним ситуацијама („Службени гласник РС“, бр.87/18), где законодавац прописује да Штаб за ванредне ситуације „израђује предлог годишњег плана рада и годишњег извештаја о раду и доставља надлежном органу на усвајање“. На основу одржаних седница Штаба за венредне ситуације општине Димитровград сачињен је Извештај о раду.

Број:\_\_\_\_\_\_\_\_\_\_\_\_\_\_\_\_\_\_\_\_\_

Датум:

СКУПШТИНА ОПШТИНЕ ДИМИТРОВГАД

ПРЕДСЕДНИК

Зоран Ђуров